CELEX: 22013D0118
Language: hu
Date: 2013-06-14 00:00:00
Title: Az EGT Vegyes Bizottság 118/2013 határozata ( 2013. június 14. ) az Európai Gazdasági Térségről szóló megállapodás IX. mellékletének (Pénzügyi szolgáltatások) és (a 101. cikkben említett listát tartalmazó) 37. jegyzőkönyvének módosításáról

28.11.2013   
            
            
               HU
            
            
               Az Európai Unió Hivatalos Lapja
            
            
               L 318/20
            
         AZ EGT VEGYES BIZOTTSÁG 118/2013 HATÁROZATA
   (2013. június 14.)
   az Európai Gazdasági Térségről szóló megállapodás IX. mellékletének (Pénzügyi szolgáltatások) és (a 101. cikkben említett listát tartalmazó) 37. jegyzőkönyvének módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. és 101. cikkére,
   mivel:
   
               (1)
            
            
               Az EGT-megállapodásba foglalt 2003/71/EK európai parlamenti és tanácsi irányelv (1) hatályon kívül helyezte az EGT-megállapodásba foglalt 89/298/EGK tanácsi irányelvet (2), ezért a 89/298/EGK irányelvre való hivatkozást el kell hagyni az EGT-megállapodásból.
            
         
               (2)
            
            
               Az EGT-megállapodásba foglalt 2003/6/EK európai parlamenti és tanácsi irányelv (3) hatályon kívül helyezte az EGT-megállapodásba foglalt 89/592/EGK tanácsi irányelvet (4), ezért a 89/592/EGK irányelvre való hivatkozást el kell hagyni az EGT-megállapodásból.
            
         
               (3)
            
            
               Az EGT-megállapodásba foglalt 2005/60/EK európai parlamenti és tanácsi irányelv (5) hatályon kívül helyezte az EGT-megállapodásba foglalt 91/308/EGK tanácsi irányelvet (6), ezért a 91/308/EGK irányelvre való hivatkozást el kell hagyni az EGT-megállapodásból.
            
         
               (4)
            
            
               Az EGT-megállapodásba foglalt 2001/527/EK bizottsági határozatot (7) hatályon kívül helyezte a 2009/77/EK határozat (8), amelyet az 1095/2010/EU európai parlamenti és tanácsi rendelet (9) hatályon kívül helyezett, következésképpen a 2001/527/EK határozatot el kell hagyni az EGT-megállapodásból.
            
         
               (5)
            
            
               Az EGT-megállapodásba foglalt 2004/5/EK bizottsági határozatot (10) hatályon kívül helyezte a 2009/78/EK határozat (11), amelyet az 1093/2010/EU európai parlamenti és tanácsi rendelet (12) hatályon kívül helyezett, következésképpen a 2004/5/EK határozatot el kell hagyni az EGT-megállapodásból.
            
         
               (6)
            
            
               Az EGT-megállapodásba foglalt 2004/6/EK bizottsági határozatot (13) hatályon kívül helyezte a 2009/79/EK határozat (14), amelyet hatályon kívül helyezett az 1094/2010/EU európai parlamenti és tanácsi rendelet (15), következésképpen a 2004/6/EK határozatot el kell hagyni az EGT-megállapodásból.
            
         
               (7)
            
            
               Az EGT-megállapodás IX. mellékletét és 37. jegyzőkönyvét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás IX. melléklete 13c. pontjának (2004/6/EK bizottsági határozat), 23. pontjának (91/308/EGK tanácsi irányelv), 23e. pontjának (2004/5/EK bizottsági határozat), 28. pontjának (89/298/EGK tanácsi irányelv), 29. pontjának (89/592/EGK tanácsi irányelv) és 31c. pontjának (2001/527/EK bizottsági határozat) szövegét el kell hagyni.
   2. cikk
   Az EGT-megállapodás 37. jegyzőkönyve 6., 21., 23. és 24. pontjának szövegét el kell hagyni.
   3. cikk
   Ez a határozat 2013. június 15-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (16).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2013. június 14-én.
      
         
            az EGT Vegyes Bizottság részéről
         
         
            az elnök
         
         Gianluca GRIPPA
      
   
   
      (1)  HL L 345., 2003.12.31., 64. o.
   
      (2)  HL L 124., 1989.5.5., 8. o.
   
      (3)  HL L 96., 2003.4.12., 16. o.
   
      (4)  HL L 334., 1989.11.18., 30. o.
   
      (5)  HL L 309., 2005.11.25., 15. o.
   
      (6)  HL L 166., 1991.6.28., 77. o.
   
      (7)  HL L 191., 2001.7.13., 43. o.
   
      (8)  HL L 25., 2009.1.29., 18. o.
   
      (9)  HL L 331., 2010.12.15., 84. o.
   
      (10)  HL L 3., 2004.1.7., 28. o.
   
      (11)  HL L 25., 2009.1.29., 23. o.
   
      (12)  HL L 331., 2010.12.15., 12. o.
   
      (13)  HL L 3., 2004.1.7., 30. o.
   
      (14)  HL L 25., 2009.1.29., 28. o.
   
      (15)  HL L 331., 2010.12.15., 48. o.
   
      (16)  Alkotmányos követelmények fennállását nem jelezték.